Na osnovu člana 67 Zakona o lokalnoj samoupravi („Službeni list Crne Gore“ br.02/18) i člana 86 Statuta opštine Tivat („Službeni list Crne Gore-opštinski propisi“ br. 24/18), Skupština Opštine Tivat, na sjednici održanoj .......godine, konstatovala je prestanak mandata po sili zakona i donijela sledeću:

***ODLUKU***

***o prestanku mandata potpredsjednika Opštine Tivat***

Član 1

Siniši Kusovcu, prestaje mandat potpredsjednika Opštine po sili zakona.

Član 2

Ova Odluka stupa na snagu danom donošenja i objaviće se u Službenom listu Crne Gore-opštinski propisi.

Broj:

Tivat,

***SKUPŠTINA OPŠTINE TIVAT***

***PREDSJEDNIK***

***IVAN NOVOSEL, S.R.***

Obrazloženje

Na prethodno održanoj sjednici SO Tivat 11.07.2018.godine donijeta je Odluka o davanju ovlašćenja potpredsjedniku opštine Siniši Kusovcu da obavlja funkciju predsjednika opštine do izbora novog predsjednika opštine, najduže 30 dana sve shodno članu 66 Zakona o lokalnoj samoupravi.

Nadalje na prethodnoj sjednici donijete su odluke o prestanku mandata potpredsjednicima opštine po sili zakona, zbog podnošenja ostavke od strane predsjednice opštine, a sve shodno Zakonu o lokalnoj samoupravi.

Kako je zakonom definisano u član 67 stav 5 da potpredsjedniku mandat traje do izbora novog predsjednika opštine i u članu 66 stav 2 između ostalog navedeno da će se izbor predsjednika izvršiti najkasnije u roku od 30 dana od dana prestanka mandata predsjednika opštine, stekli su se svi neophodni uslovi da se aktom skupštine konstatuje prestanak mandata potpredsjednika po sili zakona.

Obrađivač

Služba skupštine